Title: 239725_1_1.PDF
Riksveg 70 er innfartsvegen til Kristiansund, og er på sikt planlagt utvidet til firefelts veg med gang‐ og sykkelveg [6]. Per dags dato foreligger det ikke oppstartsdato for prosjektet, da prosjektet foreløpig ikke er prioritert i Nasjonal Transportplan. Ved gjennomføring av vegprosjektet vil deler av eiendommens grøntarealer bli ekspropriert til vegformål. Omtrentlig arealbehov er vist i Figur 6 [7].Det er registrert en automatisk fredet steinalderlokalitet på eiendommen (lokalitets id: 178953‐1) [8]. Lokaliteten ligger like øst for utbygd område, jf. Figur 7.Eiendommen er ikke registrert i Miljødirektoratets database over lokaliteter med forurenset grunn [9]. Det er ikke registrert truede eller fredede arter på eiendommen i Miljødirektoratets database Miljøstatus [10]. Vi har ikke kjennskap til at det tidligere er utført geotekniske eller miljøgeologiske grunnundersøkelser på eiendommen.Bilder av området er vist i Figur 8 til Figur 11.